Myöhemmin Spartan vallan kasvaessa Theba liittoutui vuonna 395 eaa. lyhyeksi aikaa sitä vastaan yhdessä Ateenan, Argoksen ja Korintin kanssa. Liiton ja Spartan välinen Korintin sota päättyi ilman selvää voittajaa. Sparta kuitenkin kukisti kaupungin Koroneian taistelussa vuonna 394 eaa. Vuonna 382 eaa. spartalaiset valtasivat Theban linnoituksen, mutta thebalaiset karkottivat spartalaiset kaupungistaan kolme vuotta myöhemmin. Samalla demokraatit saivat vallan Thebassa.